Paran m pa fè m konfyans | Jèn yo
LI NAN Afrikaans Albanè Alman Amarik Amenyen Anglè Arab Awousa Azèbaydjanè Azèbaydjanè (Ekriti sirilik) Bilga Chichewa Chinwa mandaren (Senplifye) Chinwa mandaren (Tradisyonèl) Chitonga Chitoumbouka Chona Dànwa Ebre Efik Endonezyen Espayòl Estonyen Ewe Fidjyen Finwa Fransè Ga Grèk Igbo Ikrenyen Iligaynon Iloko Indi Islandè Isoko Italyen Japonè Jòjyen Kinyawanda Kiroundi Koreyen Kreyòl ayisyen Kwowat Leton Lingala Lityanyen Malayalam Malgach Maltè Masedonyen Moure Myama Neyèlandè Nòvejyen Ongwa Osèt Oumboundou Polonè Pòtigè Ris Samowan Sebwano Sengalè Sepedi Sesoto (Lesoto) Sibenmba Slovak Slovèn Sosa Swayili Syedwa Sèb Sèb (Ekriti women) Tagalòg Tamil Tata Tay Tchèk Telougou Tik Tiv Tsonga Tswana Vyetnamyen Woumen Yowouba Zoulou
Fè yon ti reflechi: An jeneral, èske konpòtman w bay paran w rezon pou yo pa fè w konfyans?
Pa egzanp, apot Pòl te ekri: “ Nou vle konpòte nou yon fason ki dwat nan tout bagay. ” (Ebre 13:18). Mande tèt ou: ‘Dabitid, ki sa m konn lese paran m konprann nan sa ki gen rapò ak kote m prale oubyen aktivite m pral fè?’
Chwazi yon non anba a pou yon istwa ki te pase toutbon.
“M te konn voye imel an kachèt bay yon jèn gason m te renmen. Paran m te vin konn sa e yo te di m sispann. M te pwomèt m ap sispann men m pa t fè sa vre. Pandan tout yon ane: M te konn ekri jèn gason an, lè paran m dekouvri sa, m mande yo eskiz e m pwomèt m ap sispann ekri l, men, m pa t janm fè sa vre. Rive yon lè, paran m pa t fè m konfyans nan anyen!”
Dapre ou menm, poukisa paran Lori pa fè l konfyans?
Si se ou ki te paran Lori, ki sa w t ap fè, e poukisa?
Ki jan Lori te ka montre l pi responsab nan konduit li depi premye fwa paran l te pale avè l sou pwoblèm nan?
“Paran m pa t fè m konfyans ak ti gason, e kounye a, m konn poukisa. M te konn flète ak kèk nan yo ki te gen dezan anplis mwen. M te konn pase plizyè èdtan nan telefòn ak yo, epi nan kèk fèt, se sèlman ak yo m te konn pale, m te konn prèske pa pale ak pèsonn ankò. Paran m te sere telefòn mwen pandan yon mwa e yo pa t vle m al okenn kote jèn gason sa yo te ye.”
Si se ou ki te paran Beverly, ki sa w t ap fè, e poukisa?
Èske w panse restriksyon paran Beverly te ba l yo pa t rezonab? Si se wi, poukisa?
Ki sa Beverly te ka fè pou paran l refè l konfyans?
Pou yo refè w konfyans
Etap pou w vin yon moun yo ka fè konfyans lan menm jan ak yon eskalye w ap monte tikras pa tikras pandan tout adolesans ou.
Premyèman, chèche wè nan ki domèn ou te pèdi yon pati nan konfyans paran w.
Rantre nan lè yo fikse a
Respekte pwomès ou fè
Toujou alè
Byen sèvi ak lajan
Fin fè travay ou
Reveye san yo pa oblije vin leve w nan kabann
Kenbe chanm ou pwòp
Di laverite
Sèvi ak telefòn nan oswa òdinatè a yon fason rezonab
Admèt erè w fè epi mande eskiz
Dezyèmman, fikse yon objektif. Fikse objektif pou w montre yo ka fè konfyans nan domèn ou sot site yo. Suiv konsèy sa a ki nan Bib la: “ Voye ansyen pèsonalite a jete, pèsonalite ki ann akò ak konduit nou te genyen anvan an. ” (Efezyen 4:22). Rive yon lè, tout moun, san wete paran w, ap wè pwogrè w fè. — 1 Timote 4:15.
Twazyèmman, fè paran w konnen objektif ou fikse a. Olye w ret ap plenyen dèske yo pa fè w twòp konfyans, avèk respè, mande yo ki sa yo panse w dwe fè pou yo fè w plis konfyans.
Prekosyon w dwe pran: Pa atann pou paran w fè w konfyans tousuit. Se sèten y ap vle asire yo w ap respekte pwomès ou yo. Sèvi ak posiblite sa a pou w montre yo ka fè w konfyans. Rive yon lè, sandout paran w ap vin fè w plis konfyans e y ap ba w plis libète. Se konsa sa te pase pou Beverly nou te site pi wo a. Men sa l di: “Li te pi fasil pou m pèdi konfyans yo pase pou m rejwenn li. Kounye a, yo fè m konfyans e m santi m byen!”
Sa w dwe sonje: Plis ou montre yo ka fè w konfyans, se plis w ap gen chans pou yo fè w konfyans.